בנשי

בֶּנְשִׂי (בסינית: 本溪; בפין-יין: Běnxī) היא נציבות עירונית במזרח מחוז ליאונינג שבצפון-מזרח הרפובליקה העממית של סין. היא גובלת עם בירת המחוז שניאנג ופושון מצפון,  ממערב,  מדרום ומחוז ג'ילין ממזרח. ע"פ מפקד האוכלוסין משנת 2020 אוכלוסיית הנציבות העירונית מנתה 1,326,018 תושבים, מתוכם 865,215 בשטח האורבני.

העיר נחנכה כמרכז תעשיית ברזל בשנת 1915. חברת הברזל והפלדה של בנשי ("בנגנג") היא המעסיקה הגדולה ביותר בעיר והרביעית בגודלה בכל סין. המעסיק השני בגודלו בעיר היא התעשייה לכריית פחם. בעבר הייתה קיימת בעיר בעיית זיהום חמורה בעקבות ייצור מתכת וכריית פחם, עם ההאטה בשנים האחרונות בתעשיית המתכת והפחם בעיית הזיהום החלה לפחות בהדרגה.

בכפיפות לעיר יש ארבעה רבעים מנהליים ושני מחוזות אוטונומיים. כמו כן כפופים לעיר 25 מחוזות, 40 כפרים ועיירות, 229 מועצות מקומיות ו-289 מועצות כפריות.

פעילות תיירותית 
הפארק הלאומי השוכן בעיר, "מנהרת המים", היא תעלת המים התת-קרקעית הארוכה ביותר באסיה. התעלה החלה להיווצר לפני חמישה מיליון שנים, בתעלה יכולים המבקרים לשוט בסירות ולחקור את התעלה. התעלה כל כך גדולה שיש בה מזח ונמל מתחת לאדמה. בתעלה יש נטיפים, זקיפים וסלעים יוצאי דופן.

במרחק של 35 קילומטרים ממרכז העיר, יש מערה שבתוכה זורם נהר באורך של כ-3 קילומטרים, בעומק של 2 מטרים, ושרוחבו מספיק ללפחות 20 סירות ששטות במקביל. גם במערה זו יש זקיפים, נטיפים, וצורות סלעים מיוחדות.

ערים תאומות

קישורים חיצוניים 

 אתר העירייה הרשמי
 אתר המחוז

הערות שוליים 

ערכים שבהם תבנית אתר רשמי אינה מתאימה להוספה אוטומטית
ערכים שבהם תבנית בריטניקה אינה מתאימה
הרפובליקה העממית של סין: ערים
ערי מיליונים
ליאונינג: ערים
הרפובליקה העממית של סין: נציבויות עירוניות